rejauldu/bengali-wikipedia huggingface dataset:
গ্রে ড্যামন (ইংরেজি: Grey Damon; জন্ম: ২৪ সেপ্টেম্বর, ১৯৮৭) হলেন একজন আমেরিকান অভিনেতা। তিনি ফ্রাইডে নাইট লাইটস ও দ্য নাইন লাইভস অফ ক্লো কিং টেলিভিশন ধারাবাহিকে অভিনয়ের জন্য পরিচিত। ড্যামন লস এঞ্জেলসে বাস করেন। ২০১৫ সালের ২৮ মে তারিখে এনবিসি-তে অ্যাকুয়ারিয়াস নামে ১৩ পর্বের একটি ইভেন্ট সিরিজের প্রিমিয়ার অনুষ্ঠিত হয়। সেই দিন থেকেই উক্ত ধারাবাহিকে ডেভিড ডাকোভনির সঙ্গে অভিনয় করতে শুরু করেন ড্যামন।   ব্যক্তিগত জীবন ও কর্মজীবন  গ্রে ড্যামনের জন্ম ইন্ডিয়ানার ব্লুমিংটনে। তিনি প্রথম অভিনয় করেন দ্য সিডব্লিউ-র ৯০২১০ ধারাবাহিকের ২০০৯ সালের ৩ ফেব্রুয়ারি তারিখে সম্প্রচারিত পর্বে। এরপর গ্রিক ও টেন থিংস আই হেট অ্যাবাউট ইউ প্রভৃতি কয়েকটি ধারাবাহিকে অপ্রধান চরিত্রে এবং ট্রু ব্লাড  ধারাবাহিকে তিনটি পর্বে অভিনয় করেন। ২০১০ সালে ফ্রাইডে নাইট লাইটস ধারাবাহিকের সর্বশেষ সিজনে হেস্টিংস রাকেল চরিত্রে অভিনয় করেন। এটি ছিল একটি নিয়মিত চরিত্র। পরের বছর ড্যামন দ্য নাইন লাইভস অফ ক্লো কিং ধারাবাহিকে ব্রায়ান চরিত্রে অভিনয় করেন। কিন্তু এই ধারাবাহিকটি একটি সিজনের পরেই বাতিল হয়ে যায়। ২০১২ সালে তিনি দ্য সিক্রেট সার্কেল ধারাবাহিকে ছ’টি পর্বে অভিনয় করেন। এবিসি ফ্যামিলি-র টুইস্টেড ধারাবাহিকে ১১টি পর্বে আর্চি চরিত্রে অভিনয় করেন ড্যামন।  ২০১১ সালে ড্যামন ডেস্টিনি অ্যান্ড প্যারিসের "ট্রু লাভ" মিউজিক ভিডিওতে প্রধান প্রেমিকের ভূমিকায় অভিনয় করেন। ২০১৩ সালের ২৫ ফেব্রুয়ারি তারিখ থেকে ড্যামন সিডব্লিউ-র "স্টার-ক্রসড" ধারাবাহিকে গ্রেসন চরিত্রে অভিনয় করেন। আগে এই ধারাবাহিকটির নাম ঠিক করা হয়েছিল "অক্সিজেন"। ২০১৩ সালের অগস্ট মাসের গোড়ার দিকে জানা যায়, ড্যামন "আমেরিকান হরর স্টোরি: কোভেন" ধারাবাহিকে অভিনয় করবেন। ২০১৬ সালে ড্যামন ঘোষণা করেন, তিনি "দ্য ফ্ল্যাশ" ধারাবাহিকের ৩য় সিজনে মিরর মাস্টার চরিত্রে অভিনয় করবেন।Are More Rogues Coming To CW's Flash? | Newsbite | That Hashtag Show  ফিল্মোগ্রাফি + চলচ্চিত্র বছর নাম চরিত্র টীকা ২০১০ দ্য ডেভিল উইদইন" | জন | |- | ২০১০ | দ্য অডস| জেক ক্লেইন | টেলিভিশন চলচ্চিত্র |- | ২০১৩ | পার্সি জ্যাকসন: সি অফ মনস্টার্স| ক্রিস রোডারিগজ | |- | ২০১৩ | ওল্ডবয়| ইয়ং জো ডকেট | |- | ২০১৫ | সেক্স গ্যারান্টিড| কেভিন  | পোস্ট-প্রোডাকশন স্তরে রয়েছে |- | ২০১৭ | ক্যাডাভার'' অ্যান্ড্রু প্রযোজনার স্তরে রয়েছে  + টেলিভিশন বছর নাম চরিত্র টীকা ২০০৯ ৯০২১০ ওয়েটার পর্ব: "হেল্প মি, রোন্ডা" ২০০৯ লিঙ্কন হাইটস সার্জ পর্ব: "উইথ ইউ আই উইল লিভ " ২০১০ গ্রিক হান্টার পর্ব: "দ্য টরটয়েজ অ্যান্ড দ্য হেয়ার " ২০১০ টেন থিংস আই হেট অ্যাবাউট ইউ ট্রে পর্ব: "মিট ইজ মার্ডার" ২০১০ ট্রু ব্লাড কিচ মেনার্ড ৩টি পর্ব ২০১০ দ্য হোল ট্রুথ টড এঙ্গলার পর্ব: "পাইলট" ২০১০-১১ ফ্রাইডে নাইট লাইটস হেস্টিংস রাকল ১৩টি পর্ব ২০১১ দ্য নাইন লাইভস অফ ক্লো কিং ব্রায়ান রেজা প্রধান চরিত্র (১০টি পর্ব) ২০১২ দ্য সিক্রেট সার্কেল লি লাবেক ৬টি পর্ব ২০১৩-১৪ টুইস্টেড আর্চি ইয়েটস ১১টি পর্ব ২০১৩ আমেরিকান হরর স্টোরি: কোভেন আর্চি ব্রেনার পর্ব: "বিচক্র্যাফট" ২০১৪ স্টার-ক্রসড গ্রেসন মন্টোজ প্রধান চরিত্র (১৩টি পর্ব) ২০১৫-১৬ অ্যাকুয়ারিয়াস ব্রায়ান শেফ প্রধান চরিত্র (২৬টি পর্ব) ২০১৬ দ্য ফ্ল্যাশ স্যাম সাডার / মিরর মাস্টার পরপর কয়েকটি পর্বে ফিরে আসা চরিত্র  তথ্যসূত্র  বহিঃসংযোগ    বিষয়শ্রেণী:১৯৮৭-এ জন্ম বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:জীবিত ব্যক্তি বিষয়শ্রেণী:ইন্ডিয়ানার অভিনেতা বিষয়শ্রেণী:লস এঞ্জেলসের অভিনেতা বিষয়শ্রেণী:ইন্ডিয়ানার ব্লুমিংটনের ব্যক্তিত্ব বিষয়শ্রেণী:লস অ্যাঞ্জেলেসের অভিনেতা
কৃশানু দে (১৯৬২ - ২০ মার্চ ২০০৩) একজন প্রাক্তন ভারতীয় আন্তর্জাতিক ফুটবল খেলোয়াড়। খেলোয়াড় জীবনে তিনি আক্রমণাত্বক মিডফিল্ডার ছিলেন এবং তার ক্রীড়ানৈপুণ্যের জন্য ভারতীয় মারাদোনা নামে সুপরিচিত ছিলেন।   তথ্যসূত্র   বিষয়শ্রেণী:ভারতীয় ফুটবলার বিষয়শ্রেণী:ভারতের আন্তর্জাতিক ফুটবলার বিষয়শ্রেণী:১৯৮৬ এশিয়ান গেমসের ফুটবলার বিষয়শ্রেণী:১৯৬২-এ জন্ম বিষয়শ্রেণী:২০০৩-এ মৃত্যু বিষয়শ্রেণী:কলকাতার ফুটবলার বিষয়শ্রেণী:এশিয়ান গেমসে ভারতের প্রতিযোগী বিষয়শ্রেণী:দক্ষিণ এশীয় গেমসে ফুটবলে পদক বিজয়ী বিষয়শ্রেণী:দক্ষিণ এশীয় গেমসে স্বর্ণপদক বিজয়ী ভারতীয় বিষয়শ্রেণী:ইস্টবেঙ্গল ক্লাবের খেলোয়াড় বিষয়শ্রেণী:ভারতীয় পুরুষ ফুটবলার বিষয়শ্রেণী:মোহনবাগান সুপার জায়ান্টের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
কিম সে-জং (জন্ম: ৭ এপ্রিল, ১৯৮৬), তাঁর মঞ্চ নাম বান সে-জং দ্বারা বেশি পরিচিত। তিনি দক্ষিণ কোরীয় অভিনেত্রী। তিনি লাভ অন এ রুফটপ  সিরিজটিতে জাং সে-রায়ং চরিত্রে অভিনয় করার জন্য পরিচিত।    চলচ্চিত্রের তালিকা    চলচ্চিত্র   বছর  শিরোনাম  ভূমিকা  বিঃদ্রঃ  ২০০৭  ইনকনগ্রুইটি  জীয়ং-হি  স্বল্পদৈর্ঘ্য চলচ্চিত্র  ২০০৮  গুজেস ড্রিম  সিওন-কিয়ং  ২০১২ দ্য সেন্ট সুজিন ৩  ২০১৩ ফ্রেন্ডঃ দ্য গ্রেট লিগ্যাসি লাভার্স অব ইয়ুন-জি   টিভি   বছর  শিরোনাম  ভূমিকা  অন্তর্জাল  বিঃদ্রঃ  ২০০৯  কান্ট স্টপ নাউ  জাং সো-ইওন  এমবিসি  ২০১২  দ্য ওয়েডিং স্কিম  ইউ মিন-জেওং  টিভিএন  ২০১৪  ইন্সপায়ারিং জেনারেশন  পাপ চুং-আহ  কেবিসি-২  ২০১৫  লাভ ইন এ রুফটপ  জাং সে-রায়ং  কেবিসি-২    তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৮৬-এ জন্ম বিষয়শ্রেণী:দক্ষিণ কোরীয় চলচ্চিত্র অভিনেত্রী বিষয়শ্রেণী:দক্ষিণ কোরীয় অভিনেত্রী বিষয়শ্রেণী:দক্ষিণ কোরীয় টেলিভিশন অভিনেত্রী
এফ৩: ফান অ্যান্ড ফ্রাস্ট্রেশন হলো ২০২২ সালের একটি ভারতীয় তেলুগু ভাষার হাস্যরসাত্মক নাট্য চলচ্চিত্র, যা রচনা ও পরিচালনা করেছেন অনিল রাবিপুড়ি। এটি এফ২ (২০১৯)-এর একটি সিক্যুয়েল এবং ফান অ্যান্ড ফ্রাস্ট্রেশন ধারাবাহিকের দ্বিতীয় কিস্তি। চলচ্চিত্রটিতে অভিনয় করেছেন ভেঙ্কটেশ, বরুণ তেজ, তামান্না ও মেহরীন পীরজাদা। চলচ্চিত্রটি ২০২২ সালের ২৭ মে প্রেক্ষাগৃহে মুক্তি পায় এবং বাণিজ্যিকভাবে সফল হয়।   অভিনয়ে   ভেঙ্কটেশ – ভেঙ্কি  বরুণ তেজ – বরুণ যাদব  তামান্না – হরিকা  মেহরীন পীরজাদা – হানি  রাজেন্দ্র প্রসাদ – সি.আই. নাগারাজু  মুরালি শর্মা – আনন্দ প্রসাদ  সুনীল – কাত্থি সিনু  সোনাল চৌহান – আনন্দ প্রসাদের বন্ধুর মেয়ে  আলী – পালা বেবি  সম্পদ রাজ – কমিশনার দিলীপ চন্দ্র  তুলসী – ভেঙ্কির সৎ মা  গোপারাজু রমনা – ভেঙ্কির বাবা  সত্য – চোর  প্রগতি – হরিকা ও হানির মা  প্রদীপ কোন্ডিপার্থি – গোবিন্দরাজু, হরিকা ও হানির বাবা  ওয়াই. বিজয়া – মঙ্গা, হরিকা ও হানির পিতামহী  অন্নপূর্ণা – গঙ্গা, হরিকা ও হানির পিতামহী  বেন্নেলা কিশোর – জুনিয়র আর্টিস্ট  রঘু বাবু – ভেঙ্কির সঙ্গী  শ্রীকান্ত আয়েঙ্গার – আনন্দ প্রসাদের সহকারী  তানিকেল্লা ভারানি – পুলিশ অফিসার  দিব্যা শ্রীপদ – বিশাল মিত্তলের মেয়ে  পূজা হেগড়ে – স্বভূমিকায় ("লাইফ আন্তে ইত্তা ভুন্ডালা" গানে ক্ষণিক উপস্থিতি)   সাউন্ডট্র্যাক    তথ্যসূত্র    বহিঃসংযোগ     বিষয়শ্রেণী:তেলুগু ভাষার চলচ্চিত্র বিষয়শ্রেণী:২০২২-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:২০২০-এর দশকের তেলুগু ভাষার চলচ্চিত্র বিষয়শ্রেণী:কোভিড-১৯ মহামারীর কারণে স্থগিত চলচ্চিত্র প্রযোজনা বিষয়শ্রেণী:হায়দ্রাবাদ, ভারতে ধারণকৃত চলচ্চিত্র বিষয়শ্রেণী:ভারতীয় ধারাবাহিক চলচ্চিত্র বিষয়শ্রেণী:ভারতীয় হাস্যরসাত্মক চলচ্চিত্র বিষয়শ্রেণী:উদ্ধৃতি শৈলীতে তেলুগু ভাষার উৎস (te) বিষয়শ্রেণী:হায়দ্রাবাদ, ভারতের পটভূমিতে চলচ্চিত্র বিষয়শ্রেণী:অন্ধ্রপ্রদেশ পুলিশের কাল্পনিক চিত্রায়ণ বিষয়শ্রেণী:অন্ধ্রপ্রদেশের পটভূমিতে চলচ্চিত্র
ঋতু () বা কলানিলয় হল ভারত, নেপাল, বাংলাদেশ ও শ্রীলঙ্কায় ব্যবহৃত বিভিন্ন প্রাচীন হিন্দু পঞ্জিকার ঋতু বা কাল। হিন্দু পঞ্জিকা অনুসারে ঋতু ছয়টি। শব্দটি বৈদিক সংস্কৃত শব্দ ঋত থেকে এসেছে।  প্রতিটি ঋতু দুই মাস বা কখনো বেশি সময় স্থায়ী হয়, এবং হিন্দু পঞ্জিকা অনুসারে ঋতুগুলে হচ্ছে - গ্রীষ্ম, বর্ষা, শারদ, হেমন্ত, শিশির ও বসন্ত।   তথ্যসূত্র    উৎস   Selby, Martha Ann (translator). The Circle of Six Seasons, 2003,   Raghavan, V. Ṛtu in Sanskrit literature, Shri Lal Bahadur Shastri from Nepal, 1972.  Feller, Danielle. The Seasons in Mahākāvya Literature, Eastern Book Linkers, Delhi, 1995,   Renou, Louis. Sanskrit et culture, Payot, 1950  বিষয়শ্রেণী:হিন্দু পঞ্জিকা বিষয়শ্রেণী:ঋতু
জাতীয় শোক দিবস বাংলাদেশে পালিত একটি প্রাক্তন শোক দিবস। ১৯৭৫ সালের ১৫ আগস্ট শেখ মুজিবুর রহমানকে স্বপরিবারে হত্যাকাণ্ড স্মরণে শোক দিবস পালন করা হতো। আওয়ামী লীগ সরকার ১৯৯৬ সালে দিনটিকে জাতীয় শোক দিবস হিসেবে স্বীকৃতি দেয় এবং এ দিন সরকারি সাধারণ ছুটি ঘোষণা করা হয়। জাতীয় শোক দিবস উদ্‌যাপনে সারা দেশে কালো পতাকা উত্তোলন ও বাংলাদেশের জাতীয় পতাকা অর্ধনমিত রাখা হতো।   ২০২৪ সালে অন্তর্বর্তী সরকার এই দিনের সাধারণ ছুটি বাতিল ঘোষণা করে ও জাতীয় দিবস এর স্বীকৃতি বাতিল করে।   ইতিহাস   ­­­১৫ আগস্ট ১৯৭৫ সালে, স্বাধীন বাংলাদেশের প্রথম রাষ্ট্রপতি শেখ মুজিবুর রহমান ধানমণ্ডির ৩২ নম্বরের নিজ বাসায় সেনাবাহিনীর কতিপয় সেনা সদস্যের হাতে সপরিবারে নিহত হন। সেদিন তিনি ছাড়াও নিহত হন তার স্ত্রী বেগম ফজিলাতুন্নেসা মুজিব। এছাড়াও তাদের পরিবারের সদস্য ও আত্মীয়স্বজনসহ নিহত হন আরো ১৬ জন। ১৫ আগস্ট নিহত হন মুজিব পরিবারের সদস্যবৃন্দ হলেন: ছেলে শেখ কামাল, শেখ জামাল ও শিশু পুত্র শেখ রাসেল; পুত্রবধু সুলতানা কামাল ও রোজী জামাল; ভাই শেখ আবু নাসের, ভগ্নিপতি আব্দুর রব সেরনিয়াবাত, ভাগনে শেখ ফজলুল হক মণি ও তার অন্তঃসত্ত্বা স্ত্রী বেগম আরজু মণি। মুজিবের জীবন বাঁচাতে ছুটে আসেন কর্নেল জামিলউদ্দীন আহমেদ, তিনিও তখন নিহত হন। দেশের বাইরে থাকায় বেঁচে যান শেখ হাসিনা ও তার ছোটবোন শেখ রেহানা।  দিনটিকে স্মরণীয় করে রাখতে এ দিবসের উৎপত্তি হয়। ১৯৯৬ সালে শেখ মুজিবুর রহমানের কন্যা  প্রধানমন্ত্রী শেখ হাসিনা ১৫ আগস্টকে জাতীয় শোক দিবস ঘোষণা করেন। অধ্যাদেশটি পরে সংসদে একটি বিলের মাধ্যমে অনুমোদিত হয়। ২০০১ সালে বাংলাদেশ জাতীয়তাবাদী দল নেতৃত্বাধীন চার দলীয় ঐক্যজোট ক্ষমতায় এলে তারা বিলটি পরিবর্তন করে ও শোক দিবস পালনের সিদ্ধান্ত বাতিল করে। সেই সময় সরকারি স্বীকৃতি না থাকলেও আওয়ামী লীগের নেতাকর্মীরা দিবসটির পালন অব্যাহত রাখে। ছয় বছর পর বাংলাদেশ আওয়ামী হাইকোর্ট ১৫ই অগাস্টকে জাতীয় শোক দিবস হিসেবে পুনর্বহাল করে। যার পরিপ্রেক্ষিতে ২০০৮ সালে তত্ত্বাবধায়ক সরকার পুনরায় দিনটিতে ছুটি চালু করে। সমাজবিজ্ঞানী হাসানুজ্জামান চৌধুরী এক লেখায় লিখেন যে, বিএনপি নেত্রী ও প্রাক্তন প্রধানমন্ত্রী খালেদা জিয়া আওয়ামী লীগকে অবজ্ঞা করতে এবং দিবসটিকে উপহাস করতে তার জন্মদিন পরিবর্তন করে ১৫ই আগস্ট করেছিলেন।  পরবর্তীতে আওয়ামী লীগ পুনরায় ক্ষমতায় আসার পর, প্রতি বছর ১৫ আগস্টকে শোক দিবস হিসেবে পালন করত।  ২০২৪ সালের ১৩ অগাস্ট অন্তর্বর্তী সরকার এই দিনের সাধারণ ছুটি বাতিল ঘোষণা করে। এরপর ১৬ অক্টোবর ২০২৪ তারিখ সরকার এই দিবসটি জাতীয় দিবসের তালিকা থেকে বাদ দিয়ে পরিপত্র জারি করে।  কর্মসূচি এই দিন সকালে তৎকালীন প্রধানমন্ত্রী শেখ হাসিনা ধানমন্ডিতে বঙ্গবন্ধু শেখ মুজিবুর রহমানের প্রতিকৃতিতে শ্রদ্ধা নিবেদন করতেন। এরপর বনানীতে ১৫ আগস্ট নিহত শহিদদের কবরে শ্রদ্ধা জানানো হতো। টুঙ্গিপাড়ায় সমাধিতে পুষ্পার্ঘ্য অর্পণ করা হতো। এ সময় সশস্ত্র বাহিনীর গার্ড অব অনার প্রদানসহ বিশেষ মুনাজাত ও দোয়া মাহফিল হতো। বাদ জোহর সারা দেশে মসজিদ, মন্দির, গির্জাসহ ধর্মীয় প্রতিষ্ঠানে বিশেষ মুনাজাত ও প্রার্থনা করা হতো। বেতার ও টেলিভিশন শোক দিবসের অনুষ্ঠানমালা সরাসরি সম্প্রচার করত। সংবাদপত্রগুলো বিশেষ ক্রোড়পত্র প্রকাশ করত। সারাদেশের বিভিন্ন প্রতিষ্ঠানে রচনা প্রতিযোগিতার আয়োজন করা হতো।   তথ্যসূত্র   বিষয়শ্রেণী:আগস্ট উদ্‌যাপন বিষয়শ্রেণী:শেখ মুজিবুর রহমানের স্মারক বিষয়শ্রেণী:শেখ মুজিবুর রহমানের হত্যাকাণ্ড বিষয়শ্রেণী:বিলুপ্ত সরকারি ছুটির দিন বিষয়শ্রেণী:বিলুপ্ত জাতীয় দিবস
শার্ল লুসিয়াঁ বোনাপার্ত (Charles Lucien (Carlo Luciano) Jules Laurent Bonaparte, 2nd Prince of Canino and Musignano) (মে ২৪, ১৮০৩-জুলাই ২৯, ১৮৫৭) একজন ফরাসি প্রাণিবিদ ও পক্ষীবিদ। অসংখ্য নতুন প্রজাতি বর্ণনা করার কৃতিত্ব রয়েছে এ প্রাণিবিদের।   সৃষ্টিকর্ম   American Ornithology, or, The Natural History of Birds Inhabiting the United States (৪ খণ্ড, ফিলাডেলফিয়া, ১৮২৫-৩৩); বোনাপার্ত আবিষ্কৃত একশ'রও বেশি প্রজাতির বর্ণনা দেওয়া হয়েছে এ গ্রন্থে।  Conspectus Generum Avium (লাইডেন, ১৮৫০)  Revue critique de l'ornithologie Européenne (ব্রাসেলস, ১৮৫০)  Monographie des loxiens (লাইডেন, ১৮৫০) এইচ. শ্লেগেলের সাথে একত্রে  Catalogue des oiseaux d'Europe (প্যারিস, ১৮৫৬)  Memoirs (নিউ ইয়র্ক, ১৮৩৬)  তার অন্যান্য নিবন্ধের মধ্যে বেশ কয়েকটি উল্লেখযোগ্য:  “Observations on the Nomenclature of Wilson's ‘Ornithology,’” Journal of the Academy of Philadelphia  “Synopsis of the Birds of the United States,” Annals of the Lyceum of New York  “Catalogue of the Birds of the United States,” Contributions of the Maclurian Lyceum of Philadelphia   বহিঃসংযোগ    Zoologica গটিঙ্গেন স্টেট ইউনিভার্সিটি লাইব্রেরি  বিষয়শ্রেণী:১৮০৩-এ জন্ম বিষয়শ্রেণী:১৮৫৭-এ মৃত্যু বিষয়শ্রেণী:পক্ষিবিজ্ঞানী বিষয়শ্রেণী:ফরাসি পক্ষীবিদ বিষয়শ্রেণী:ফরাসি প্রকৃতিবিদ বিষয়শ্রেণী:রয়েল সুয়েডীয় বিজ্ঞান অ্যাকাডেমির সদস্য বিষয়শ্রেণী:প্যারিসের বিজ্ঞানী বিষয়শ্রেণী:মার্কিন ফিলোসফিক্যাল সোসাইটির আন্তর্জাতিক সদস্য
কাদাকাটি ইউনিয়ন বাংলাদেশের দক্ষিণ পশ্চিম উপকূলবর্তী সাতক্ষীরা জেলার দক্ষিণে আশাশুনি উপজেলার একটি ইউনিয়ন।   অবস্থান ও আয়তন  কাদাকাটি ইউনিয়নের আয়তন প্রায় ২৮ বর্গ মাইল। অবস্থান অনুযায়ী ইউনিয়নটির উত্তরে তালা উপজেলা,দক্ষিণে বড়দল ইউনিয়ন,পূর্বে দরগাহপুর ইউনিয়ন এবংপশ্চিমে কুল্যাইউনিয়নও বুধহাটা ইউনিয়ন রয়েছে। এখানে ২৪টি গ্রাম এবং ১৬ টি মৌজা রয়েছে।   জনসংখ্যা  ২০০৯ সালের আদমশুমারীর হিসাব অনুযায়ী ইউনিয়নটির লোকসংখ্যা ছিল ১৬,১৬৫ জন, যার মধ্যে থেকে পুরুষ ৮,৩৯০ এবং মহিলা ৭,৭৭৫ জন।   তথ্যসূত্র   বিষয়শ্রেণী:আশাশুনি উপজেলার ইউনিয়ন
মাক্সিম ডেলাঙ্গে (; জন্ম: ২৩ মে ২০০১) হলেন একজন বেলজীয় পেশাদার ফুটবল খেলোয়াড়। তিনি বর্তমানে বেলজিয়ামের পেশাদার ফুটবল লিগের শীর্ষ স্তর বেলজীয় প্রো লিগের ক্লাব সের্ক্লে ব্রুজের হয়ে গোলরক্ষক হিসেবে খেলেন।  ২০১৬ সালে, ডেলাঙ্গে বেলজিয়াম অনূর্ধ্ব-১৫ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন।  প্রারম্ভিক জীবন মাক্সিম ডেলাঙ্গে ২০০১ সালের ২৩শে মে তারিখে বেলজিয়ামের হালেতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ডেলাঙ্গে বেলজিয়াম অনূর্ধ্ব-১৫, বেলজিয়াম অনূর্ধ্ব-১৬, বেলজিয়াম অনূর্ধ্ব-১৭, বেলজিয়াম অনূর্ধ্ব-১৮, বেলজিয়াম অনূর্ধ্ব-১৯ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০১৬ সালের ১৮ই ফেব্রুয়ারি তারিখে তিনি প্রীতি ম্যাচে ইতালি অনূর্ধ্ব-১৫ দলের বিরুদ্ধে ম্যাচে বেলজিয়াম অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/2663570  তিনি ২০২৩ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২৩ সালের জুন মাসে প্রকাশিত ২৩ সদস্যের বেলজিয়াম অনূর্ধ্ব-২১ দলে স্থান পেয়েছেন।  তথ্যসূত্র  বহিঃসংযোগ               বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:বেলজীয় পুরুষ ফুটবলার বিষয়শ্রেণী:ফুটবল গোলরক্ষক বিষয়শ্রেণী:সের্ক্লে ব্রুজের খেলোয়াড় বিষয়শ্রেণী:বেলজীয় প্রো লিগের খেলোয়াড় বিষয়শ্রেণী:বেলজিয়ামের আন্তর্জাতিক যুব ফুটবলার বিষয়শ্রেণী:বেলজিয়ামের অনূর্ধ্ব-২১ আন্তর্জাতিক ফুটবলার বিষয়শ্রেণী:রয়্যাল স্পোর্টিং ক্লাব আন্ডারলেখটের খেলোয়াড় বিষয়শ্রেণী:পুরুষ ফুটবল গোলরক্ষক বিষয়শ্রেণী:পিএসভি আইন্দোভেনের খেলোয়াড় বিষয়শ্রেণী:এরস্টে ডিভিজির খেলোয়াড় বিষয়শ্রেণী:বেলজীয় প্রবাসী পুরুষ ফুটবলার
বসন্ত হাব্বা (), যার অর্থ কন্নড় ভাষায় বসন্ত উৎসব, ভারতের ব্যাঙ্গালোর শহরে নৃত্যগ্রাম ফাউণ্ডেশন কর্তৃক আয়োজিত একটি সাংস্কৃতিক উৎসব। এটি একটি খুব জনপ্রিয় অনুষ্ঠান এবং এটিকে ভারতের ক্লাসিক্যাল উডস্টক (নিউ ইয়র্কের বেথেলের একটি সঙ্গীত উৎসব ছিল উডস্টক) হিসাবে বিবেচনা করা হয়। ১৯৯০ সালে প্রথম অনুষ্ঠিত এই উৎসবটি নৃত্যগ্রামের প্রতিষ্ঠাতা প্রতিমা বেদীর মস্তিষ্কপ্রসূত ছিল। উৎসবটি ব্যাঙ্গালোরের উপকণ্ঠে হেসারাঘাটায় নৃত্যগ্রামের প্রাঙ্গণে অনুষ্ঠিত হয় এবং সারা ভারত থেকে সেরা সঙ্গীতশিল্পী, নৃত্যশিল্পী এবং সাংস্কৃতিক শিল্পীদের আকর্ষণ করে। উদ্বোধনী বছরে প্রায় ৩০০০ জন দর্শনার্থী অংশগ্রহণ করেছিল। ২০০৩ অনুষ্ঠানে ৪০,০০০ জনেরও বেশি দর্শনার্থী অংশগ্রহণ করেছিল।   উৎসব  উৎসবটি এক রাতব্যাপী চলে। এটি শেষ সন্ধ্যায় শুরু হয় এবং পরের দিন ভোর পর্যন্ত চলে। এটি বেঙ্গালুরু শহর থেকে ৩৫ কিলোমিটার দূরে অবস্থিত একটি ছোট গ্রাম হেসারাগাহাট্টার নৃত্যগ্রাম প্রাঙ্গনে অবস্থিত অ্যাম্ফিথিয়েটারে অনুষ্ঠিত হয়। এর কোনো প্রবেশ মূল্য নেই এবং আসনগুলি আগে এলেই পাওয়া যায়। এ কারণে বিকেল থেকেই আসন ভর্তি হতে থাকে। লোকশিল্পী এবং অন্যান্য যে সমস্ত দল ব্যাঙ্গালোরের রাস্তায় পরিবেশন করে, তাদের একটি অনন্য পদ্ধতিতে উৎসবের প্রচারে নিযুক্ত করা হয়। তারা অনুষ্ঠানটি প্রচার করে এবং উৎসবের পর্দা-উত্থাপনকারী হিসাবেও কাজ করে। অনুষ্ঠানটি শহরের কলেজের স্বেচ্ছাসেবকদের সহায়তায় সংগঠিত হয়। অনেক সমমনা ব্যক্তিও অনুষ্ঠানস্থলে খাবারের স্টল স্পনসর করে, শিল্পীদের জন্য খাবারের আয়োজন করে এবং সঙ্গীতশিল্পী ও শিল্পীদের অনুষ্ঠানস্থলে নিয়ে যাওয়ার জন্য গাড়ি এবং অন্যান্য যানবাহন সরবরাহ করে অনুষ্ঠানে অবদান রাখে। অ্যাম্ফিথিয়েটারে প্রায় ৩০০০ জন লোক বসতে পারে এবং যারা সময়মতো আসন পেতে পারেনি তাদের জন্য অনুষ্ঠানস্থলের বাইরে বড় পর্দা লাগানো হয়।   কালানুক্রম    ২০০২  ২০০২ সালের ২রা ফেব্রুয়ারী প্রদর্শনকারী শিল্পীদের মধ্যে ছিলেন অরুণা সাইরাম (কর্ণাটকী কণ্ঠ), ওয়ার্সি ভাই, আতেক হুসেন খান (কাওয়ালি) এবং সুমা সুধীন্দ্র (যিনি তরঙ্গিনী বীণা প্রবর্তন করেছিলেন)। এই অনুষ্ঠানটি দূরদর্শনে সরাসরি সম্প্রচারিত হয়েছিল এবং অন্যান্য টিভি চ্যানেলেও ভাল স্থান পেয়েছিল।   ২০০৩  বসন্ত হাব্বার এই সংস্করণের পরিবেশনার মধ্যে ছিল গ্র্যামি পুরস্কার বিজয়ী পণ্ডিত বিশ্ব মোহন ভট্টের মোহন বীণার উপর একটি সঙ্গীতানুষ্ঠান, শুভা মুদগলের হিন্দুস্তানি শাস্ত্রীয় সংগীত, তৌফিক কোরেশির ফিউশন সঙ্গীত এবং আতেক হুসেন খান ওয়ারসি ভাইদের কাওয়ালি। এই অনুষ্ঠানে ৪০,০০০ এরও বেশি দর্শনার্থী অংশগ্রহণ করেছিল।   ২০০৪  ২০০৪ সালের ৭ই ফেব্রুয়ারী অনুষ্ঠিত অনুষ্ঠানের প্রদর্শনকারী শিল্পীদের মধ্যে ছিলেন প্রখ্যাত স্যাক্সোফোনিস্ট কাদরি গোপালনাথ এবং কর্নাটকী সঙ্গীত শিল্পী বোম্বে জয়শ্রী।   বর্তমান দৃশ্য  ভারত মহাসাগরের সুনামি পরবর্তী প্রভাবগুলির মুখোমুখি হবার কারণে ২০০৫ সালে এটি অনুষ্ঠিত হয়নি। হাব্বা আর কখনোই অনুষ্ঠিত হয়নি এবং নৃত্যগ্রাম এটিকে আর্থিক সংকটের জন্য দায়ী করে। নৃত্যগ্রাম হাব্বার পরবর্তী পরিকল্পনা নিয়ে কোনো মন্তব্য না করায় অনুমান করা হয় যে উৎসবটি চিরতরে বাতিল করা হয়েছে। ইতোমধ্যে তাদের নৃত্য দলটি ক্রমাগতভাবে অত্যুচ্চ প্রশংসা পেয়েছে এবং এখন মার্কিন যুক্তরাষ্ট্র ও অন্যান্য দেশে ঘন ঘন বার্ষিক প্রদর্শন ট্যুরে যায়।   মন্তব্য    বহিঃসংযোগ    বার্ষিক 'বসন্ত হাব্বা' উৎসবের অফিসিয়াল ওয়েবসাইট, নৃত্যগ্রাম  নৃত্যগ্রামের অফিসিয়াল ওয়েবসাইট বিষয়শ্রেণী:ভারতের সাংস্কৃতিক উৎসব বিষয়শ্রেণী:ভারতের সঙ্গীত উৎসব বিষয়শ্রেণী:কর্ণাটকের উৎসব
সিনিয়র সহকারী জজ বাংলাদেশের উপজেলার প্রধান জজ। তিনি উপজেলা দেওয়ানি আদালতের প্রধান বিচার বিভাগীয় কর্মকর্তা। বাংলাদেশের পদমর্যাদা ক্রম অনুযায়ী সিনিয়র সহকারী জজের পদমর্যাদা ২৩ নং ক্রমিকে অবস্থিত।  সিনিয়র সহকারী জজ দেওয়ানি কার্যবিধি, ১৯০৮ এর বিধান মোতাবেক উপজেলার মধ্যে যেকোনো প্রশাসনিক সিদ্ধান্ত, দাপ্তরিক আদেশ বা নির্মাণকাজ অস্থায়ী নিষেধাজ্ঞার মাধ্যমে বন্ধ করে দিতে পারেন। তিনি প্রশাসনিক ক্ষেত্রে জেলা জজের অধীনস্থ। পূর্বে সিনিয়র সহকারী জজকে মুন্সেফ নামে অভিহিত করা হতো।   এখতিয়ার ও ক্ষমতা  সিনিয়র সহকারী জজ দেওয়ানী প্রকৃতির মামলা যার মূল্যমান পনের লক্ষ টাকা থেকে পচিশ লক্ষ টাকা পর্যন্ত বিচার করতে পারেন। এছাড়া তিনি তালাক, দেনমোহর, ভরণপোষণ, দাম্পত্য অধিকার পুনরুদ্ধার এবং নাবালকের অভিভাকত্ব সংক্রান্ত বিষয়াদিসহ পারিবারিক বিরোধসমূহ নিষ্পত্তি করেন।   নিয়োগ  সিনিয়র সহকারী জজ বাংলাদেশ জুডিসিয়াল সার্ভিসের ৪র্থ গ্রেডের কর্মকর্তাদের মধ্য থেকে নিয়োগ দেওয়া হয়। বাংলাদেশের সংবিধান এর ১১৫ ও ১৩৩ অনুচ্ছেদ অনুযায়ী বাংলাদেশের রাষ্ট্রপতি সিনিয়র সহকারী জজ নিয়োগ দিয়ে থাকেন। আইন মন্ত্রণালয় সুপ্রীম কোর্টের সাথে পরামর্শক্রমে সিনিয়র সহকারী জজদের পদায়ন ও বদলি করে থাকে।   পদমর্যাদা  বাংলাদেশের পদমর্যাদা ক্রম অনুযায়ী সিনিয়র জুডিসিয়াল ম্যাজিস্ট্রেটের পদক্রম ২৩ নম্বরে অবস্থিত।   আরও দেখুন   জেলা ও দায়রা জজ  চীফ জুডিসিয়াল ম্যাজিস্ট্রেট  অতিরিক্ত চীফ জুডিসিয়াল ম্যাজিস্ট্রেট  সিনিয়র জুডিসিয়াল ম্যাজিস্ট্রেট  সহকারী জজ   তথ্যসূত্র    বহিঃসংযোগ   বিষয়শ্রেণী:বাংলাদেশ সরকার বিষয়শ্রেণী:বাংলাদেশের আইন বিষয়শ্রেণী:বাংলাদেশের বিচার বিভাগ বিষয়শ্রেণী:বাংলাদেশের আইন প্রয়োগকারী সংস্থা বিষয়শ্রেণী:বাংলাদেশের রাজনীতি বিষয়শ্রেণী:বাংলাদেশ সরকারের অধিদপ্তর বিষয়শ্রেণী:বাংলাদেশের সরকারি সংস্থা বিষয়শ্রেণী:বাংলাদেশের উপজেলা
মনোবিজ্ঞানের আলোচনায় চতুর নিয়ন্ত্রণ বলতে এমন এক ধরনের আচরণকে বোঝায়, যার উদ্দেশ্য ইচ্ছাকৃতভাবে অন্য এক বা একাধিক ব্যক্তির উপর মানসিক ও আবেগিকভাবে অন্যায্য প্রভাব বিস্তার করে ও শোষণ করে তাদের ক্ষতি সাধন করে নিজের স্বার্থসিদ্ধি করা (যেমন আর্থিক, ক্ষমতা বা প্রতিপত্তি লাভ, ইত্যাদি)। সাধারণ জনসাধারণের ব্যাপারে নাকি মানসিক রোগীর ব্যাপারে বলা হচ্ছে কি না, তার উপরে এবং সংস্কৃতিভেদে চতুর নিয়ন্ত্রণের সংজ্ঞা ভিন্ন হতে পারে। চতুর নিয়ন্ত্রণকে সাধারণত সামাজিক প্রভাববিস্তারের একটি অসৎ রূপ হিসেবে গণ্য করা হয়, কেননা এতে অপরের ক্ষতিসাধন করা হয়।  চতুর নিয়ন্ত্রণমূলক প্রবণতা বিভিন্ন ধরনের ব্যক্তিত্বের বিকার থেকে উদ্ভূত হতে পারে, যেমন সীমারেখাবর্তী ব্যক্তিত্বের বিকার, আত্মকামী ব্যক্তিত্বের বিকার বা সমাজবিরোধী ব্যক্তিত্বের বিকার। চতুর নিয়ন্ত্রণের সাথে উচ্চমাত্রার আবেগিক বুদ্ধিমত্তার সম্পর্ক আছে। এটি মাকিয়াভেল্লিবাদ নামক একটি ব্যক্তিত্ব নির্মিতির মূল উপাদান হিসেবে গণ্য করা হয়।  সাধারণ প্রভাববিস্তার ও প্ররোচণার সাথে চতুর নিয়ন্ত্রণের পার্থক্য আছে। যেসব প্রভাববিস্তারের কাজ চতুর নিয়ন্ত্রণমূলক নয়, সেগুলিকে সাধারণত নিরীহ বা নির্দোষ মনে করা হয় এবং কোনও ব্যক্তির প্রভাব গ্রহণ করা বা প্রত্যাখ্যান করার স্বাধীনতার উপর অন্যায্যভাবে দমনমূলক হিসেবে এটিকে গণ্য করা হয় না। প্ররোচনা হল কোনও উদ্দীষ্ট কাজের প্রতি (সাধারণত একটি নির্দিষ্ট লক্ষ্যের প্রেক্ষাপটে) অন্যকে পরিচালিত করার ক্ষমতা। প্ররোচনার সময় অন্যের বিশ্বাস, ধর্ম, প্রেরণা বা আচরণের উপর প্রভাব বিস্তার করার চেষ্টা করা হয়। প্রভাববিস্তার বা প্ররোচনা ইতিবাচক বা নেতিবাচক নয়, কিন্তু চতুর নিয়ন্ত্রণ মূলত নেতিবাচক। তবে কেউ কেউ চতুর নিয়ন্ত্রণের ইতিবাচক দিকের পক্ষে যুক্তি প্রদান করেছেন। ইতিবাচক চতুর নিয়ন্ত্রণ হল এমন এক ধরনের চর্চা যাতে একজন ব্যক্তি তাঁর পক্ষে যাচ্ছে না, এমন যেকোনও দিককে একটি ইতিবাচক অভিজ্ঞতায় রূপান্তরিত করেন। শেষ বিচারে একজন ব্যক্তির লক্ষ্য থাকে চতুর নিয়ন্ত্রণের বশবর্তী না হওয়া, কিন্তু যদি এমন পরিস্থিতির উদ্ভব হয়েই যায়, তাহলে ব্যক্তিটি সেরা ফলাফলের জন্য ইতিবাচক চতুর নিয়ন্ত্রণের আশ্রয় নিতে পারে।  তথ্যসূত্র   তথ্যসূত্র    আরও পড়ুন   গ্রন্থ               গবেষণাপত্র              বিষয়শ্রেণী:প্রভাব (সামাজিক ও রাজনৈতিক) বিষয়শ্রেণী:আত্মরতি বিষয়শ্রেণী:চিত্তবিকার  বিষয়শ্রেণী:সমাজবিরোধী আচরণ  বিষয়শ্রেণী:সীমারেখাবর্তী ব্যক্তিত্ব বিকার বিষয়শ্রেণী:মানসিক কৌশলে কার্যসিদ্ধি
চাঁপাইনবাবগঞ্জ রেলওয়ে স্টেশন বাংলাদেশের রাজশাহী বিভাগের চাঁপাইনবাবগঞ্জ জেলার একটি রেলওয়ে স্টেশন   অবস্থান চাঁপাইনবাবগঞ্জ রেলওয়ে স্টেশন জেলা শহরের প্রাণকেন্দ্রে অবস্থিত।  পরিষেবা চাঁপাইনবাবগঞ্জ  রেলওয়ে স্টেশন দিয়ে যেসকল ট্রেন চলাচল করে নিম্নে তা উল্লেখ করা হলো: বনলতা এক্সপ্রেস রাজশাহী এক্সপ্রেস মহানন্দা এক্সপ্রেস  পদ্মা এক্সপ্রেস সংযোগ শাটল-১,২ ধূমকেতু এক্সপ্রেস সংযোগ শাটল-৩,৪ বরেন্দ্র ও তিতুমীর এক্সপ্রেস সংযোগ লোকাল সিরাজগঞ্জ এক্সপ্রেস  রাজশাহীগামী শাটল- ১,২,৩,৪  রাজশাহী লোকাল ট্রেন ও  রহনপুরগামী লোকাল ট্রেন  তথ্যসূত্র  বিষয়শ্রেণী:চাঁপাইনবাবগঞ্জ জেলার রেলওয়ে স্টেশন
{{তথ্যছক কোম্পানি |name=আইলো |assets= |key_people= |products=পর্নোগ্রাফিক চলচ্চিত্র |production= |services= |revenue= $৪৬০ মিলিয়ন ইউএস ডলার (২০১৫)  |operating_income= |net_income= |equity= |locations= |owner=  |num_employees= ≈ ১৪০০ (২০১৬) <ref> আইলো (পূর্বে মাইন্ডগিক) একটি ব্যক্তিগতভাবে অধিষ্ঠিত কানাডীয় কোম্পানি, যা প্রাথমিকভাবে ইন্টারনেট পর্নোগ্রাফিতে দৃষ্টি নিবদ্ধ করে।  আইনত লুক্সেমবুর্গে  নিবন্ধিত হলেও এটি মূলত কানাডা HESA, Evidence , 1st Session, 42nd Parliament, 11 April 2017, 1110 (Dr. Gail Dines, President, Culture Reframed). "Although MindGeek is headquartered in Luxembourg, with offices across the USA and Europe, 800 of its more than 1,000 employees work from their Montreal office." থেকে পরিচালিত হয়। এর সদর দফতর মন্ট্রিয়ালে এবং ডাবলিন, লন্ডন, হামবুর্গ, বুখারেস্ট, নিকোসিয়া, লস অ্যাঞ্জেলেস, মিয়ামি এবং সান দিয়েগোতে এর অফিস রয়েছে।   মাইন্ডগিক মালিকানাধীন অনেক জনপ্রিয় পর্নোগ্রাফিক ওয়েবসাইট রয়েছে, যার মধ্যে রয়েছে ভিডিও শেয়ারিং সেবা পর্নহাব, রেডটিউব, এবং ইউপর্ন, সেইসাথে পর্নোগ্রাফিক চলচ্চিত্র নির্মাণ কোম্পানি ব্রাজার্স, ডিজিটাল প্লেগ্রাউন্ড, ম্যান.কম, হোয়াইনটবি.কম, রিয়ালিটি কিংস, এবং শোন কোডি অন্যতম।    ইতিহাস  ১৯৯০ সালের শেষ দিকে, জার্মান বংশোদ্ভূত ফ্যাবিয়ান থাইলম্যান এনএটিএস (নেক্সট জেনারেশন অ্যাফিলিয়েট ট্র্যাকিং সফটওয়্যার) তৈরি করেন, যা বিভিন্ন ওয়েবসাইট জুড়ে পর্নোগ্রাফি বাজারজাত করার জন্য ব্যবহৃত হয়েছিল।  ২০০৬ সালে, থাইলম্যান তার শেয়ার বিক্রি করে ব্যক্তিগত অপেশাদার ওয়েবসাইট কিনে নেয়।   ২০০৬ এবং ২০১০ এর মধ্যে, থাইলম্যান আরও তিনটি ওয়েবসাইট কিনেছিল : মাইডার্টিহবি, ওয়েবক্যামস এবং এক্সটিউব ।  ডোমেন নাম ম্যানউইন ডট কম সর্বপ্রথম আগস্ট ২০০৭ এ নিবন্ধিত হয়েছিল।    প্রাপ্তবয়স্ক শিল্প  ২০১৩ সালে, প্রাপ্তবয়স্ক শিল্পের নিউজ ওয়েবসাইট এক্সবিআইজেড মাইন্ডগিকে "বিশ্বব্যাপী বৃহত্তম প্রাপ্তবয়স্ক বিনোদন অপারেটর" হিসাবে বর্ণনা করেছে, এবং মানভিনের একজন মুখপাত্র ২০১৩ সালে আইরিশ ইন্ডিপেন্ডেন্ট -কে বলেছিলেন যে, তারা "বিশ্বের অন্যতম শীর্ষ পাঁচ ব্যান্ডউইথ গ্রাহক সংস্থার একটি"।  ইন্টারনেট পর্নোগ্রাফি পর্যালোচনা সাইট দ্যবেস্টপর্ন ডট কম ১৬৪টি পর্নোগ্রাফিক সদস্যতার সাইটের তালিকা করে যেগুলো মাইন্ডগিকের মালিকানাধীন বা প্রতিনিধিত্ব করে।   জানা গেছে যে, অনলাইন পর্নোগ্রাফিতে মাইন্ডগিকের আধিপত্যের নেতিবাচক ফলাফল হতে পারে, কারণ তারা নির্মাণ এবং বিতরণ উভয়েরই মালিক হওয়ার একচেটিয়া শক্তির কারণে।    বিজ্ঞাপন  মাইন্ডগিক তাদের ট্র্যাফিকজঙ্কি বিজ্ঞাপন নেটওয়ার্ক এবং অন্যান্য সাইট ব্যবহার করে তাদের সাইটে হোস্ট বিজ্ঞাপন দেয় যা প্রতিদিনে কয়েক বিলিয়ন বিজ্ঞাপন ইমপ্রেশন পেয়ে থাকে।    তথ্যসূত্র    আরও পড়া        বহিঃসংযোগ        মাইন্ডজিট ওপেন রাইটস গ্রুপ উইকি - ওপেন রাইটস গ্রুপ      বিষয়শ্রেণী:পর্নহাব নেটওয়ার্ক বিষয়শ্রেণী:বিনামূল্যে পর্নোগ্রাফি বিষয়শ্রেণী:ওপেনকর্পোরেটসের জোট বিষয়শ্রেণী:প্রাপ্তবয়স্ক বিনোদন কোম্পানি বিষয়শ্রেণী:মন্ট্রিয়ল ভিত্তিক কোম্পানি বিষয়শ্রেণী:২০০৪-এ প্রতিষ্ঠিত কোম্পানি বিষয়শ্রেণী:কানাডার অনলাইন কোম্পানি বিষয়শ্রেণী:ওয়েবসাইট ব্যবস্থাপনা বিষয়শ্রেণী:ভারতে ইন্টারনেট বিবাচন